Եւ այսպես, ընդդիմությունը չի մասնակցելու սահմանադրական «այո»-ին, անգամ եթե, ինչպես հայտարարեց «ԱՄ» նախագահ Արտաշես Գեղամյանը, Եվրոպայի անունից այստեղ գան եւ սպարտիվկան հագած (նկատի ունի Բոյանա Ուրումովայի հագուստը, որ շատ նման էր մարզահագուստի)՝ մեզ խրատներ տան. «Մենք ապրում ենք մի երկրում, ուր վստահության խորը ճգնաժամ կա, որովհետեւ թե՛ իշխանությանը, թե՛ ընդդիմությանն ու թե՛ առավել եւս նախագահին եւ Սերժ Սարգսյանին ժողովուրդը չի հավատում: Խոսում են ամենահետաքրքիր եվրոպական չափանիշներից՝ մոռանալով մեր իրականությունը: Նախագահի թիկնապահները մարդ են սպանում եւ մեկ րոպե ամբաստանյալի աթոռին չեն նստում, ՏԵՑ-ի կռուգում մարդասպանություն են անում, ամիսուկես գնում են հանգստանալու գաղութում, որպեսզի այդ ընթացքում հասցնեն 200 հազար դոլարանոց «Համմեր» բերել բանգլադեշցի Համոյի համար: